Document ID: 32014D0158

IZVEDBENI SKLEP KOMISIJE
z dne 20. marca 2014
o spremembi Odločbe 2006/594/ES v zvezi z dodatnimi dodelitvami iz Evropskega socialnega sklada nekaterim državam članicam v okviru cilja konvergence
(notificirano pod dokumentarno številko C(2014) 1707)
(2014/158/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1083/2006 z dne 11. julija 2006 o splošnih določbah o Evropskem skladu za regionalni razvoj, Evropskem socialnem skladu in Kohezijskem skladu in razveljavitvi Uredbe (ES) št. 1260/1999 (1) ter zlasti člena 18(2) Uredbe,
ob upoštevanju naslednjega:
(1)
Z Odločbo Komisije 2006/594/ES (2) so bile določene okvirne dodelitve odobritev za prevzem obveznosti po državah članicah za cilj konvergence za obdobje 2007-2013.
(2)
Uredba (ES) št. 1083/2006 je bila spremenjena z Uredbo (EU) št. 1298/2013 Evropskega parlamenta in Sveta (3), da bi se obravnavale posebne težave v zvezi z brezposelnostjo, zlasti brezposelnost mladih ter revščina in socialna izključenost, zaradi česar je bil tudi dodan skupni znesek v višini 125 513 290 EUR v cenah iz leta 2004 v okviru Evropskega socialnega sklada.
(3)
S členom 19 Uredbe (EU) št. 1083/2006, kakor je bila spremenjena, se je spremenila višina sredstev, ki je bila na voljo za cilj konvergence, da bi se v letu 2013 za 13 959 768 EUR povečale dodelitve Francije v okviru Evropskega socialnega sklada.
(4)
Za to državo članico bi bilo treba spremeniti okvirne zneske odobritev za prevzem obveznosti za regije, upravičene do sredstev iz strukturnih skladov na podlagi cilja konvergence v letu 2013.
(5)
Odločba 2006/594/ES ni bila spremenjena v zvezi z dodatnimi dodelitvami finančnih sredstev za Hrvaško ob njenem pristopu. Zaradi preglednosti in popolnosti bi bilo treba vstaviti tudi dodelitve za Hrvaško.
(6)
Zato bi bilo treba Odločbo 2006/594/ES ustrezno spremeniti -
SPREJELA NASLEDNJI SKLEP:
Člen 1
Prilogi I in III k Odločbi 2006/594/ES se nadomestita s prilogama k temu sklepu.
Člen 2
Ta sklep je naslovljen na države članice.
V Bruslju, 20. marca 2014

Labels: 2
18
15